Põhja-Aasia-Vaikse Ookeani Divisjon on
kõige tihedamalt asustatud divisjon maailmas.
Seal on peaaegu 1,5 miljardit inimest.
Sellesse divisjoni kuulub kuus riiki:
Hiina… Jaapan…
Mongoolia… Põhja-Korea…
Lõuna-Korea… ja Taiwan.
Hoolimata märgatavast kasvust viimase 10 aasta jooksul,
seisab adventkirik Põhja-Aasias silmitsi mitmete väljakutsetega.
Mitte ainult jõed ja mered ei tõmba piire
enamuse Põhja-Aasia riikide vahele,
vaid igal riigil on oma
unikaalne keel, traditsioonid ja kultuur.
Paljudel adventusklikel on vähe kontakte
väljaspool oma keele- ja kultuurigruppi.
Selle kvartali 13. hingamispäeva annetus
aitab varustada SPA kogudust Põhja-Aasias
mõningate oluliste vahenditega, mida on vaja,
et juhtida teisi Jeesuse juurde
ja võimestada usklikke nendes riikides.
Jaapan on kaasaegne, sekulaarne ühiskond.
Rohkem kui 80% elanikkonnast
ei tunnista mingit isiklikku religiooni,
kuigi enamus jaapanlasi järgib
budistlikke ja shinto traditsioone,
sealhulgas esivanemate teenimist.
Vaid 1,5 % elanikkonnast tunnistab end olevat kristlase.
Sellest on möödas rohkem kui sajand
kui esimesed seitsmenda päeva adventistid Jaapanisse saabusid,
kandes sõnumit lootusest Jeesuses.
Alguses läks töö hästi, kuid Teise Maailmasõja ajal
keelas valitsus võõrad religioonid,
takistades suuresti kiriku tööd.
Täna teenivad selles riigis umbes 15 000 adventisti
127 miljoni inimeselise elanikkonna hulgas.
See tähendab, et seal on vaid üks adventist iga 8460 inimese kohta,
mis teeb Jaapanist Põhja-Korea järel
teise vähim evangeliseeritud riigi Põhja-Aasias.
Adventkogudus Jaapanis on raskustes kasvuga
selles sekulaarses keskkonnas.
Enamus adventiste on vanemad inimesed
ja igal aastal ristitakse vaid mõned rahvuslikud jaapanlased.
Mõned aastad tagasi alustasid
SPA juhid Põhja-Aasias pioneermisjoniliikumist,
programmi, et saata 100 pastorit riikidest
nagu Lõuna-Korea, kus kogudus on jõudsalt kasvav,
riikidesse nagu Jaapan, et aidata rajada uusi usklike gruppe.
Need pioneerpastorid lahkuvad oma koduriigi mugavustest
ja kolivad oma perekondadega teise riiki
Põhja-Aasia-Vaikse Ookeani Divisjonis.
Tihti peavad nad õppima selgeks uue keele,
et jagada evangeeliumi väljakutset pakkuvas keskkonnas.
Ja kogudus kasvab.
Kolme viimase aasta jooksul on pioneerpastorid
rajanud või taaselustanud rohkem kui 28 kogudust
Jaapanis ja teistes riikides.
Kasv toimub ka jaapani keelt
mitte rääkivate inimeste hulgas Jaapanis,
eriti brasiillastest ja peruulastest
külalistööliste hulgas, kes seal elavad.
Kaks korea ja mõned inglisekeelsed kogudused õitsevad samuti.
Kuid suurima etnilise vähemuseni Jaapanis,
mandarini hiina keelt rääkivad inimesed,
pole praktiliselt jõutud.
Osa selle kvartali 13. hingamispäeva annetusest
aitab rajada hiinakeelse adventkoguduse Tokyo all-linna.
Mongoolia on maalukus riik Põhja-Aasias,
mis on surutud Venemaa ja Hiina vahele.
See 2,7 miljoni elanikuga riik
sõltub suuresti põlluharimisest ja
karjakasvatusest oma majanduslikus arengus.
Siinsed talunikud kasvatavad erinevaid kultuure,
sealhulgas nisu, otra, köögivilju,
ja loomi nagu lambaid, kitsi, veiseid, kaameleid ja hobuseid.
Selles raskesti kättesaadavas riigis,
nii füüsilises kui vaimses mõttes,
ei olnud 1991. aastani ühtegi adventisti
kuni adventistidest misjonärid Brad ja Kathy Jolly
kolisid Mongooliasse pärast 70-aastase
ateistliku kommunistliku valitsuse langemist.
Sel perioodil oli Mongoolia
kõigile religioonidele täiesti välja lülitatud.
Mongolid kaotasid ühenduse
oma religioossete juurtega
ja täna on suurem osa
noortest täiskasvanutest ateistid.
Vähem kui 2% elanikkonnast on kristlased.
Osa vanema põlvkonna esindajatest on
tagasipöördunud oma budistlike juurte juurde
ja vähesed on saanud kristlasteks.
Enamik uusi adventiste on alla 30 aasta vanad.
Mongoolia kultuur laidab noori,
kes vanemaid õpetavad ja mõjutavad
neid muutma oma usulisi tõekspidamisi.
Selle tulemusena on üheks
suuremaks katsumuseks adventkogudusele
noorte vastumeelsus jagada
oma armastust Kristuse vastu
oma vanemate ja vanavanematega.
1993. aastal ristiti esimesed kaks mongolit.
Neli aastat hiljem organiseeriti ametlikult
Mongoolia Misjonipõld osana
Põhja-Aasia-Vaikse Ookeani Divisjonist.
Adventkogudus Mongoolias on viimase
kolme aasta jooksul kahekordistunud.
Töö on aga siiski alles noor
ja vajab meie palveid.
Kogu Mongoolias on vaid 10 adventkogudust
ja umbes 1200 liiget.
Umbes 250 mongolist adventisti
õpib ülikoolides pealinnas Ulaanbaataris.
Kui nad ei saa endale lubada elamist ülikooli ühiselamus,
peavad nad leidma muid majutusvõimalusi,
tihti pereliikmete või sõprade juures.
Osa selle kvartali 13. hingamispäeva
ohvriannetusest läheb selleks,
et teha adventistide ühiselamu,
kus need üliõpilased saaksid koos elada
sel ajal kui õpivad.
Spetsiaalsed juhtimisalased kursused aitavad
neil noortel inimestel vaimulikult kasvada
ja valmistada neid saama tulevikus koguduse juhtideks.
Järsud mäed ja lopsakas troopiline taimestik
inspireerisid 16. sajandi portugali meresõitjaid
nimetama Taiwani Formosaks ehk „ilusaks saareks“.
Täna kutsub umbes 2500 adventisti seda maad,
mis asub umbes 120 km Hiina rannikust kagusuunas,
oma koduks.
Enamik adventkoguduse liikmeid
selles 23 miljoni elanikuga riigis
on pärit hõimudest, kes elavad peamiselt mägismaal.
Suurem osa hani-hiinlastest
elavad linnastunud aladel nagu Taipei.
Vaid üks iga 25 000 inimese kohta Taiwanis
on seitsmenda päeva adventist.
Peaaegu miljard inimest Põhja-Aasias,
sealhulgas Taiwani hanid,
räägivad mandarini hiina keelt.
Siiski on võrdlemisi vähe
adventmeedia programme valmistatud
sellele suurele publikule.
Hiina Uniooni misjoniosakond on võtnud ülesandeks
tõlkida valitud olemasolevaid televisiooniprogramme
ja valmistada uusi programme mandarini keeles.
Nad on rentinud aja satelliidil,
alustanud tõlkimist ja programmide produtseerimist
ning töötavad selle nimel,
et teha programmid kättesaadavaks
24 tundi päevas internetis.
Osa 13. hingamispäeva annetusest
aitab rahastada seda püüdlust
tuua Jumala armastus mandarini keelt rääkivate
inimesteni Aasias ja üle kogu maailma.
Tänan, et teete sel 13. hingamispäeval oma osa,
et jagada Jumala armastust meie pereliikmetega
Põhja-Aasia-Vaikse Ookeani Divisjonis.
Täname teid ka, et toetate iganädalast misjoniannetust,
mis rahastab misjonitööd üle kogu maailma.
Et saada rohkem teada adventkiriku
ülemaailmsest misjonitööst,
külasta www.adventistmission.org